als_Latn dik_Latn sag_Latn
TIRANË- Në një konferencë për mediat, nënkryetari i LSI-së, Luan Rama iu përgjigj edhe akuzave të artikuluara nga i pari i qeverisë në një takim me qytetarët e Belshit, se vendi duhej çliruar nga kanceri e metastazat, ndërsa i referohej LSI-së.
Sipas Luan Ramës, koka që duhet goditur dhe që ushqen metastazat e kancerit është vetë kryeministri.
“Ne jemi parti e ofertës, të tjerët le të vazhdojnë të merren me fjalë. Meqënëse kryetarin e Rilindjes e ka zënë paniku i metastazave të kancerit më lejoni ta bëj të qartë se ato luftohen duke goditur në kokën që i mban e ushqen dhe qytetarët e dinë se kush është koka e metastazës në qeveri dhe politikë”,- tha nënkryetari i LSI-së.
Luan Rama ndër t6ë tjera, i quajti Ramën e Bashën një dyshe të këndshme me të cilën LSI-ja është e gatshme të përballet.
“Nuk i trembmi, do t’ja japim përgjigjen kësaj dysheje kaq të këndshme më 25 qershor, kur do të ndahet njëherë e përgjithmonë qeverisja e kanabizimit nga qeverisja për integrimin. Ne jemi të hapur të ballafaqohen me ne edhe rilindasit edhe demokrato-rlindasit e Lul Bashës”,- vijoi ai.
(m.a/BalkanWeb)
als_Latn als_Latn als_Latn als_Latn als_Latn bos_Latn